CELEX: 62008TN0183
Language: lt
Date: 2008-05-16 00:00:00
Title: Byla T-183/08 2008 m. gegužės 16 d. pareikštas ieškinys byloje Schuhpark Fascies prieš VRDT — Leder & Schuh (jello SCHUHPARK)

5.7.2008   
            
            
               LT
            
            
               Europos Sąjungos oficialusis leidinys
            
            
               C 171/47
            
         2008 m. gegužės 16 d. pareikštas ieškinys byloje Schuhpark Fascies prieš VRDT — Leder & Schuh (jello SCHUHPARK)
   
   (Byla T-183/08)
   (2008/C 171/89)
   Kalba, kuria surašytas ieškinys: vokiečių
   Šalys
   
      Ieškovė: Schuhpark Fascies GmbH (Varendorfas, Vokietija), atstovaujama advokatų A. Peter ir J. Braune
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Leder & Schuh AG (Gracas, Austrija)
   Ieškovės reikalavimai
   
               —
            
            
               Panaikinti 2008 m. kovo 13 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą apeliacinėje byloje R 1560/2006-4.
            
         
               —
            
            
               Priteisti iš atsakovės ieškovės bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Leder & Schuh AG.
   
      Prašomas įregistruoti Bendrijos prekių ženklas: žodinis figūrinis prekių ženklas „jello SCHUHPARK“ 1, 3, 9, 14, 16, 18, 21, 24-26 ir 28 klasių prekėms (paraiška Nr. 1 269 372).
   
      Ženklo ar žymens, kuriuo remtasi protesto procedūroje, savininkas: ieškovė.
   
      Ženklas ar žymuo, kuriuo remtasi protesto procedūroje: Vokietijoje įregistruotas žodinis prekių ženklas „Schuhpark“ 25 klasės prekėms (Nr. 1 007 149), o prieštaraujama dėl įregistravimo 18, 21, 25 ir 26 klasėms.
   
      Protestų skyriaus sprendimas: iš dalies patenkinti protestą ir iš dalies atmesti paraišką.
   
      Apeliacinės tarybos sprendimas: panaikinti skundžiamą sprendimą ir atmesti protestą.
   
      Ieškinio pagrindai: Reglamento (EB) Nr. 40/94 (1) 43 straipsnio 2 dalies antro sakinio ir 43 straipsnio 3 dalies bei Reglamento (EB) Nr. 2868/95 (2) 22 taisyklės 2 dalies antro sakinio pažeidimas, nes ieškovė naudojimąsi ženklu, kuriuo remtasi protesto procedūroje, įrodė pakankamai, kad ir toliau išlaikytų teisę juo naudotis.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).
   
      (2)  1995 m. gruodžio 13 d. Komisijos reglamentas (EB) Nr. 2868/95, skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, p. 1).